
ДО
ОБЩИНСКИ СЪВЕТ
БУРГАС


Д О К Л АД Н А  З А П И С К А
ОТ
СТАНИМИР АПОСТОЛОВ
ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“


ОТНОСНО: Приемане на годишните финансови отчети на общинските еднолични търговски дружества за 2025 г., отчетите за изпълнението на бизнес програмите и годишен обобщен доклад за резултатите от дейността на общинските публични предприятия за 2025 г. 

УВАЖАЕМИ ОБЩИНСКИ СЪВЕТНИЦИ,

Община Бургас е едноличен собственик на капитала на петнадесет търговски дружества, от които девет лечебни заведения. Те приключват финансовата 2025 г. с печалба, в общ размер на 1 717 хил. лв. През 2025 г. извършените от общинските дружества инвестиции със собствени средства, свързани с подобряване качеството на предоставяните услуги, са в размер на 3 687 330,32 лева, като по-значимите от тях са: 
· 1 022 000 лв. инвестирани от „Бургасбус“ ЕООД в локално съоръжение за съхранение на електроенергия към съществуващата фотоволтаична система, 620 хил. лв. в соларна система за топла вода и 349 хил. лв. в картови четци и инспекторски устройства, във връзка с въведената инвенторнинова услуга за таксуване с банкови карти в автобусите от градския транспорт; 
· 1 592 801,51 лв. инвестирани от „Комплексен онкологичен център - Бургас“ ЕООД в оборудване и медицинска апаратура; 
· 413 794,37 лв. са инвестирани от „Чистота” ЕООД, в закупуване на машини и оборудване; 
· 306 000 лв. са инвестирани от „Бургаски пазари“ ЕООД за ремонтни дейности в базата на бившия хлебозавод, в помещение в  административната сграда на дружеството, на пазарите „Краснодар“, в к-с „М. Рудник“ и Славейковото пазарче.
· По решение на Общински съвет – Бургас през 2025г., сумата от 943 074,32 лв., равняваща се на 50% от реализираната печалба от общинските лечебни заведения за финансовата 2024г. е инвестирана за закупуване на медицинска апаратура и активи, свързани с лечебната дейност. В бюджета на Община Бургас за 2025 г. са предвидени допълнително 990 000 лв., на основание чл. 100, ал. 1 и ал. 2 от Закона за лечебните заведения, за апаратура и подобрения по сградния фонд.
Общата стойност на собствения капитал на общинските публични предприятия за 2025г. е 57 119 хил. лв. и изразява разликата между стойността на правата и задълженията, формирани през отчетния период. Размерът му е увеличен спрямо предходната година с реализираната през 2024г. печалба в размер на 1 717 хил. лв.   
Общият показател за финансова автономност за общинските публични предприятия на община Бургас за 2025г. изразен като съотношение между общите размери на привлечения и собствения капитал е 1,80, което показва финансовата независимост на общинските дружества от кредитори. 
Общият коефициент на задлъжнялост е 0,56 т.е. под единица, което показва, че публичните предприятия са независими от кредитори и използват привлечен капитал в разумни граници, без да се нарушава финансовия баланс. 
Коефициентът за обща ликвидност определя възможността на фирмите да погасяват текущите си задължения с краткотрайните активи. Общата му стойност за общинските еднолични търговски дружества към 31.12.2025 г. е 2,08 което показва, че краткотрайните активи са повече от задълженията и не съществува риск или невъзможност за изплащането им. 
Общият коефициент на рентабилност на собствения капитал е 3,01 и показва процентното увеличение за 2025 г. на вложения капитал, в резултат от реализираната от общинските еднолични търговски дружества чиста печалба. Общият размер на дължимия дивидент към Община Бургас от публичните предприятия през 2025 г., в размер на 50% от печалбата на едноличните общински търговски дружества, които не са лечебни заведения е в размер на 385 049.61 лв. 
В Приложение № 1 към настоящата докладна записка са представени годишните финансови отчети на всички еднолични общински търговски дружества, както и консолидиран финансов отчет с резултатите от дейността на еднолично търговско дружество „Медицински център Вяра и Надежда – Бургас“ ЕООД, собственост на „Комплексен онкологичен център - Бургас“ ЕООД, изготвени съгласно изискванията на Закона за счетоводството, с приложени доклади за дейността от съответните управители. За дружествата, чийто отчети подлежат на проверка и заверка по чл. 37 от Закона за счетоводството, са приложени и докладите на независимите финансови одитори.
Приложение № 2 съдържа сравнителни таблици, с основните показатели за финансовото състояние на общинските еднолични търговски дружества за отчетната 2025 г. и предходната 2024 г. Изчислени са коефициенти на рентабилност на собствения капитал и продажбите, коефициенти на задлъжнялост, степен на мобилност на имуществото, финансова автономност, обща ликвидност. 
Видно от представените данни, размерът на собствения капитал, определен като разлика между правата и задълженията, за всяко от общинските еднолични търговски дружества е положителна величина, което е показател за финансовата им стабилност. 
В Приложение № 3 са представени изготвените от управителите отчети за изпълнението на приетите от Общински съвет - Бургас бизнес програми за 2025 г., съгласно изискванията на Закона за публичните предприятия.
В Приложение № 4, е представен Годишен обобщен доклад за резултатите от дейността на общинските еднолични търговски дружества и на „Бургасинвест“ ООД, в изпълнение на чл. 66, ал. 2 от Правилника за прилагане на Закона за публичните предприятия. Годишният обобщен доклад за резултатите от дейността на общинските публични предприятия съдържа изискуемата информация по чл.22, от Правилника за прилагане на Закона за публичните предприятия. 
На база предоставените в Община Бургас годишни финансови отчети за финансовите 2024 г. и 2025 г. е направен сравнителен анализ на общите приходи, общите разходи, финансовият резултат, собственият капитал и дълготрайните активи за всяко от общинските еднолични търговски дружества за тригодишен период, както следва:

„БУРГАСКИ ПАЗАРИ“ ЕООД

	Показатели (хил. лв.)
	2023 г.
	2024 г.
	2025 г.

	Общо приходи 
	4 420
	4 479
	5 495

	Общо разходи 
	4 220
	4 257
	5 258

	Финансов резултат
	   200
	   222
	   237

	Собствен капитал
	7 851
	7 973
	8 070

	Дълготрайни активи
	9 290
	9 009
	8 813



Дружеството приключва 2025 г. с печалба в размер на 237 хил. лв. Нетните приходи от продажби са увеличени с 24,41 % спрямо предходна година. Най-голямо увеличение е отчетено на приходите от продукция с 989 хил. лв. спрямо предходната година, което е свързано с производство на готова храна, следвано от Приходите от наеми, които са увеличени с 72 хил. лв. 
Общите разходи също нарастват, като при тях най-голямо е увеличението на Разходи за суровини, материали и външни услуги с 584 хил. лв. или 29,15%, следвани от Разходите за персонал с 24,15 %. Отчетено е намаление на разходите за амортизация с 25 %.
През отчетния период „Бургаски пазари“ ЕООД инвестира собствени средства в размер на 306 хил. лв., в това число 184 хил. лв. за придобиване на активи и 122 хил. лв. за СМР с цел подобряване на условията за труд в пазарите и терените, стопанисвани от дружеството, част от които са бившия Хлебозавод и съществуващите на територията му масивни сгради.
Представеният годишен финансов отчет на „Бургаски пазари” ЕООД показва, че към 31.12.2025 г. дружеството е финансово стабилно, няма неразплатени дългосрочни задължения към външни доставчици и несъбираеми дългосрочни вземания, всички задължения са текущи и се обслужват редовно.

„БУРГАСБУС“ ЕООД

	Показатели (хил. лв.)
	2023 г.
	2024 г.
	2025 г.

	Общо приходи 
	45 676
	    50 068
	53 681

	Общо разходи 
	45 556
	49 924
	53 524

	Финансов резултат
	120
	144
	157

	Собствен капитал
	19 955
	20 039
	20 124

	Дълготрайни активи
	66 069
	     55 961
	47 156



         Финансовият резултат за 2025 г. на дружеството е печалба в размер на 157 хил. лв., което е увеличение с 13 хил. лв. спрямо предходната година. Размерът на приходите общо за дейността през 2025 г. е 53 681 хил. лв., от които нетни приходи от продажби – 32 623 хил. лв., от които 29 657 хил. лв. приходи от предоставяне на транспортни услуги по обществен превоз на пътници.
         Отчетени разходи за 2025 г. са в общ размер 53 524 хил. лв., от които разходите за оперативната дейност са в размер на 53 343 хил. лв. В структурата на разходите най- голям дял заемат разходите за персонал, следвани от разходите за суровини и материали.
              В изпълнение на поставените цели, в сътрудничество с Община Бургас дружеството участва с проектно предложение по процедура BG16FFPR003-1.001 „Подкрепа за интегрирано градско развитие в 10-те градски общини – основни центрове за растеж”, Програма „Развитие на регионите” 2021 - 2027. По тази процедура, ще бъдат доставени 2 броя нови 18-метрови електробуса, които ще се интегрират към функциониращата електронна система за контрол и управление на масовия градски транспорт в Бургас. Безвъзмездната финансова помощ е в размер на 50 %.
По решение на общински съвет, през 2025 г. „Бургасбус“ ЕООД стартира и процедура по Закона за обществените поръчки за закупуване на 5 нови 9-метрови електробуса. 
През 2025 г. бяха монтирани системи за съхранение на електроенергия, което ще позволи максимално оползотворяване на добитата от ФВЦ електроенергия и ще намали значително оперативните разходи за електробусите, които дружеството оперира.
Представеният годишен финансов отчет на „Бургасбус” ЕООД показва, че състоянието на дружеството е стабилно и независимо от кредитори. Към 31.12.2025 г. няма неразплатени дългосрочни задължения към доставчици и несъбираеми дългосрочни вземания. Всички задължения на дружеството са текущи и се обслужват редовно.

„БЛАГОУСТРОЙСТВЕНИ СТРОЕЖИ“ ЕООД

	Показатели (хил. лв.)
	2023 г.
	2024 г.
	 2025 г.

	Общо приходи 
	4 499
	4 125
	7 146

	Общо разходи 
	4 250
	4 101
	7 115

	Финансов резултат
	249
	24
	31

	Собствен капитал
	810
	709
	728

	Дълготрайни активи
	  2 055
	      2 078
	    1 999   



Дружеството приключва 2025г. с положителен финансов резултат, в размер на 31 хил. лв. Общите приходи са нараснали със 76,36 %, спрямо предходната година, в резултат на увеличените със 130% приходи от строително монтажни дейности ( от 1 181 хил. лв. през 2024 г. на 2 714 хил. лв през 2025 г. ) и увеличените с 20,52 % приходи от продажба на фракции и взривена скална маса. По отношение на разходите, най-голям дял заемат Разходите за външни услуги, които са увеличени със 126,32 %, следвани от Разходите за суровини и материали с 16,95 %. През отчетния период дружеството инвестира собствени средства с цел подобряване на условията за труд, в размер на 59 150,40 лв., за изграждане на вътрешен път "Нови хоризонти" в кариера Банево. 
С приемане на Закона за държавния бюджет за 2025г., за „Благоустройствени строежи“ ЕООД в качеството му на концесионер на Кариера „Банево“ възниква задължение за заплащане на допълнителната концесионна такса в размер на 181 хил. лв.  към Министерството на енергетиката.
Въпреки това, темпът на нарастване на общите приходи изпреварва темпа на нарастване на общите разходи и дружеството приключва финансовата 2025 г. с увеличена печалба спрямо финансовата 2024 г.
Представеният годишен финансов отчет на „Благоустройствени строежи“ ЕООД показва, че дружеството е стабилно и независимо от кредитори. Към 31.12.2025 г. няма  неразплатени дългосрочни задължения към външни доставчици и несъбираеми дългосрочни вземания. Всички задължения на дружеството са текущи и се обслужват редовно.

„ДЕЗИНФЕКЦИОННА СТАНЦИЯ- БУРГАС“ ЕООД


	Показатели (хил. лв.)
	2023 г.
	2024 г.
	2025 г.

	Общо приходи
	591
	573
	668

	Общо разходи
	511
	498
	584

	Финансов резултат
	80
	75
	84

	Собствен капитал
	403
	438
	484

	Дълготрайни активи
	43
	48
	49



„Дезинфекционна станция - Бургас“ ЕООД приключва 2025 г. с печалба, в размер на 84 хил. лв., което е увеличение с 12% спрямо предходната 2024 г. Увеличението на общите приходи е с 96 хил. лв. или 16,58 %, а на общите разходи с 85 хил. лв. или 17,27 %, спрямо предходния отчетен период. 
        През отчетния период дружеството е инвестирало собствени средства, в размер на 11 583 лв., за ремонт на покрива на административната сграда и разработването на електронен магазин.
Представеният годишен финансов отчет на „Дезинфекционна станция-Бургас” ЕООД показва, че дружеството е стабилно и независимо от кредитори. Към 31.12.2025 год. няма неразплатени дългосрочни задължения към външни доставчици и несъбираеми дългосрочни вземания. Всички задължения на дружеството са текущи и се обслужват редовно.


„ИНОВАЦИОННИ СИСТЕМИ- БУРГАС“ ЕООД


	Показатели (хил. лв.)
	2023 г.
	2024 г.
	2025 г.

	Общо приходи
	563
	1 304
	1 703

	Общо разходи
	542
	1 281
	1 653

	Финансов резултат
	      21
	      23
	   50     

	Собствен капитал
	59
	72
	110

	Дълготрайни активи
	28
	     35
	16     



„Иновационни системи - Бургас“ ЕООД приключва 2025 г. с печалба в размер на 50 хил. лв., като увеличава финансовия си резултат спрямо предходната година. Общите приходи на дружеството са нараснали с 30,60 %, а общите разходи с 29 % . Приходите на дружеството са формирани основно от предоставяне на услуги на публични възложители и от финансирания по европейски проекти. Предвид спецификата на дейността на дружеството, негов основен ресурс е експертния екип, който изпълнява сложни и разнообразни задачи, поради което в структурата на разходите, най-голям дял имат разходите за персонал. 
Представеният годишен финансов отчет и показателите на „Иновационни системи - Бургас“ ЕООД показват, че дружеството е стабилно и независимо от кредитори. Към 31.12.2025 год. няма неразплатени дългосрочни задължения към външни доставчици и несъбираеми дългосрочни вземания. Всички задължения на дружеството са текущи и се обслужват редовно.

„ЧИСТОТА“ ЕООД

	Показатели (хил. лв.)
	  2023 г.
	   2024 г.
	2025 г.

	Общо приходи
	3 508
	          1 970
	4 040          

	Общо разходи
	3 367
	          1 923
	       3 788     

	Финансов резултат
	141
	            47
	   252         

	Собствен капитал
	3 645
	           3 621
	      3 849     

	Дълготрайни активи
	2 120
	          2 419
	2 657           



„Чистота” ЕООД увеличава финансовия си резултат над 5 пъти спрямо 2024 г. и в резултат на увеличения обем от дейности приключва финансовата 2025 г. с печалба, в размер на 252 хил. лв.
     Приходите от оперативната дейност на дружеството през 2025 г. са в размер на 4 040 хил. лв., което е увеличение със 107 % спрямо 2024 г. Основен дял заемат Приходи от услуги – 3 687 хил. лв., които представляват 91,26 % от общите приходи, следвани от Други приходи- 8,42 %. 
    Разходите за оперативната дейност са в размер на 3 760 хил. лв., като в структурата им най- голям дял са разходите за сурови, материали и външни услуги – 54,96 %, следвани от разходите за персонал -42,45 %.
Общата стойност на извършените инвестиции със собствени средства е в размер 413 794,37 лв. инвестирани от „Чистота” ЕООД, в обновяване на подвижния състав, закупуване на машини и оборудване. Вследствие на засиления интерес към наемане на съдове за строителни отпадъци през 2025 г. са закупени контейнери 6 м3, 9 м3 и 10 м3 и три контейнеровоза, единият от които е с оборудване за снегорин, с пясъкоразпръскващо устройство и може да се ползва за зимно поддържане.
От представения годишен финансов отчет на „Чистота” ЕООД е видно, че дружеството е стабилно и независимо от кредитори. Към 31.12.2025 г. няма неразплатени дългосрочни задължения към външни доставчици и несъбираеми дългосрочни вземания. Всички задължения на дружеството са текущи и се обслужват редовно.




„ДЕНТАЛЕН ЦЕНТЪР I –БУРГАС“ ЕООД

	Показатели (хил. лв.)
	2023 г.
	2024 г.
	2025 г.

	Общо приходи
	700
	816
	866

	Общо разходи
	690
	803
	857

	Финансов резултат
	10
	13
	9

	Собствен капитал
	259
	267
	187

	Дълготрайни активи
	289
	     278
	   173



        „Дентален център I - Бургас" ЕООД приключва финансовата 2025 г. с печалба в размер на 9 хил. лв., което е намаление на финансовия резултат с 4 хил. лв. спрямо 2024 г. Общите приходи през отчетната година са в размер на 866 хил. лв., което е увеличение с 50 хил. лв. спрямо предходната година. Това се дължи на по-големия брой извършени по договор с РЗОК и платени прегледи, потребителски такси, договори за профилактични прегледи и здравно осигурителни фондове, както и увеличени приходи от рентген, стерилизация и наеми. 	Намаление спрямо 2024 г. се наблюдава в раздел „Други приходи“. 
         В структурата на общите разходи с най-голям относителен дял е разходът за персонал - 81.19 %, който е увеличен с 2.26 % спрямо 2024 година.  
         През 2025 г. „Дентален център I - Бургас" ЕООД е придобило ДМА свързани с основната дейност на стойност 8 210 лв. От тях 6 757,73 лв. представляват 50 на сто от преотстъпения дивидент на печалбата за 2024 год. С тези средства дружеството е придобило Тръба комплект за Рентген PRO ONE, Дефибрилатор Rescue SAM AED 1725 и Пациентен монитор РМ 6000 2297 за нуждите на хирургичния кабинет. 
         С поетапно разширяване обхвата на предлаганите дентални и рентгенови услуги по здравна каса, дружеството успя да увеличи броя на обслужените пациенти. Към 31.12.2025 г. дружеството отчита финансова стабилност, всички задължения са текущи и се обслужват редовно, което е показател за устойчивост.

„ДКЦ - I - БУРГАС“ ЕООД

	Показатели (хил. лв.)
	       2023 г.
	          2024 г. 
	          2025 г.

	 Общо приходи 
	2 377
	2 946
	3 197

	Общо разходи 
	2 367
	2 908
	3 160

	Финансов резултат
	10
	38
	37

	Собствен капитал
	358 
	396
	433

	Дълготрайни активи
	656
	626
	560


  
Финансовият резултат за 2025 г. е печалба в размер на 37 хил. лв. Приходите от продажба са формирани основно от специализирани медицински услуги. В тях основен дял заемат услугите, заплащани от Районната здравно-осигурителна каса (РЗОК), които за 2025 г. са в размер на 2 430 хил. лв. и представляват 79 % от приходите от продажба. Приходите от медицински услуги, заплащани от пациенти са в размер на 346 хил. лв., а приходите от сключени договори със здравноосигурителни фондове, Община Бургас и други клиенти, са в размер на 279 хил. лв. В Други приходи са отчетени 142 хил. лв. от отдадени под наем помещения и медицински кабинети на лични лекари, както и 30 хил. лв. финансиране на ДМА, съответстващо на направените разходи за амортизацията им през 2025г. 
Общите разходи на дружеството през отчетната 2025 г. са с 252 хил. лв. повече спрямо 2024 г. Това се дължи основно на увеличените разходи за персонал, вследствие от увеличената минимална работна заплата, плащанията към персонала произтичащи от увеличените приходи от медицинската дейност, както и изплатени обезщетения по чл. 222 ал. 3 и чл. 224 от Кодекса на труда в размер на 38 372,59 лв. Разходите за материали са намалени с 8 хил. лв., а тези за външните услуги са увеличени с 4 хил. лв.    
За утвърждаване качеството и обхвата на предоставените услуги „Диагностично- консултативен център едно - Бургас" ЕООД, през 2025 г. вложи сума в размер  на 19 036,91 лв., съответстваща на 50 на сто от печалбата за 2024 год., в медицинска апаратура- закупуване на Уринен Анализатор URITEK TC -201 с консуматив, Дефибрилатор DEFI Xpress, Система за Дейонизирана вода с хидрофорен съд за вода, като и Екран оптотипи 24 G Medics N. Доплащането е извършено със собствени средства. Общата стойност на инвестициите, които е направило Дружеството за придобиване на ДМА свързани с основната дейност, са в размер на 29 063 лв.        
Към 31.12.2025 г. дружеството отчита финансова стабилност, всички задължения са текущи и се обслужват редовно, което е показател за устойчивост.

„ДКЦ - II - БУРГАС“ ЕООД

	Показатели (хил.лв.)
	2023 г.
	2024 г.
	2025 г.

	Общо приходи 
	2 384
	2 765
	3 016

	Общо разходи 
	2 359
	2 737
	2 980

	Финансов резултат
	   25
	  28
	36  

	Собствен капитал
	484
	513
	549

	Дълготрайни активи
	882
	929
	1 704



Финансовият резултат на „ДКЦ II БУРГАС“ ЕООД за 2025 год. е печалба в размер на 36 хил. лв. Общите приходи от дейността за годината са нараснали с 251 хил. лв. От тях най-голямо е увеличението на приходите от медицински услуги - с 262 хил. лв. (10.03 %) спрямо 2024 г. , в резултат от индексация на цените на специализираната извънболнична медицинска помощ. През 2025 г. е увеличен размерът на постъпленията от НЗОК от 2 014 хил. лв. на 2 231 хил. лв., приходите от платените медицински прегледи и потребителски такси също са нараснали от 421 хил. лв. на 461 хил. лв., приходите от профилактични прегледи от 108 хил. лв. на 113 хил. лв., а приходите от Спортна медицина запазват равнището си на 67 хил. лв. и през 2025 г. Отчетено е намаление при приходите от наеми от 109 хил. лв. на 102 хил. лв. за 2025 г. Приходите от финансиране са 31 хил. лв. и представляват размера на начислените амортизации върху дълготрайни активи закупени със средства от Община Бургас 
В структурата разходите с най-голям относителен дял са разходите за персонал - 78.51 % , следвани от разходите за Външни услуги – 11,50 %, вследствие от извършен частичен ремонт на кабинети и на покрива в сградата на центъра, на стойност 37 хил. лв. Работните заплати в дружеството се изчисляват по приети Вътрешни правила, съобразени със Закона за Лечебните заведения и Вътрешно отраслови споразумения. Структурата на останалите разходите не показва съществени изменения спрямо предходната година.
През 2025 г. се извърши ремонт на сутеренен етаж на сградата на ДКЦ 2 Бургас ЕООД, находяща се в УПИ IX, кв. 135-Б по плана на ЦГЧ гр. Бургас. Строителните дейности бяха финансирани от Община Бургас в размер на 700 хил. лв. и са отчетени като финансиране за закупуване на ДМА.
Дружеството вложи и собствени средства в размер на 99 хил. лв. Към 31.12.2025 година има изпълнени СМР в сутеренния етаж на сградата на стойност 840 хил. лв., които са отчетени като Разходи за ДМА в процес на изграждане.
Също така през 2025г. „Диагностично - консултативен център II - Бургас" ЕООД вложи в размер на 14 162,46 лв., съответстваща на 50 на сто от печалбата за 2024 год., в медицинска апаратура- закупуване на апарат за шоковълнова терапия OCEANUS ESW T2 със стандартни принадлежности, за нуждите на физиотерапията и спортната медицина. Доплащането е извършено със собствени средства. Общият размер на инвестициите със собствени средства на дружеството за 2025г., свързани с капиталови разходи и разходи за придобиване на ДМА е в размер на 173 469 лв.
Стремежът на ръководството е свързан с привличане на нови специалисти, предлагане на нови видове дейности в дружеството, качествена медицинска услуга, чрез осигуряване на съвременна медицинска апаратура и подобряване на материалната база.       
Към 31.12.2025 г. дружеството отчита финансова стабилност, всички задължения са текущи и се обслужват редовно, което е показател за устойчивост.



„КОМПЛЕКСЕН ОНКОЛОГИЧЕН ЦЕНТЪР - БУРГАС“ ЕООД
КОНСОЛИДИРАН
	Показатели (хил. лв.)
	  2023 г.
	    2024 г.
	    2025 г.

	Общо приходи 
	74 340
	78 787
	86 446

	Общо разходи 
	71 697
	77 057  
	85 767

	Финансов резултат
	2643
	1730
	679

	Собствен капитал
	18114
	19 844
	20 523

	Дълготрайни активи
	14768
	13 401
	11 959



„Комплексен Онкологичен Център - Бургас“ ЕООД в качеството му на едноличен собственик на капитала на Медицински център „Вяра и Надежда – Бургас“ ЕООД, изготвя и представя консолидиран финансов отчет в съответствие със Закона за счетоводството и Националните стандарти за финансови отчети на малки и средни предприятия, приети с Постановление на Министерски съвет. Консолидираният финансовият отчет е изготвен на принципа на действащо предприятие. 
Дружеството приключва финансовата 2025 г. на печалба в размер на 697 хил. лв. Нетните приходи от обичайна дейност са в размер на 85 604 хил. лв., което е увеличение с 9,45 % спрямо 2024 година. Основен дял в тях 99.48 % заемат услугите заплащани от Районната здравно-осигурителна каса (РЗОК) останалите от платени медицински услуги на граждани и фирми. 
Отчетено е увеличение на общите разходи в размер на 11,30 %, спрямо предходната година. В структурата на разходите най-голям дял заемат разходите за материали и външни услуги 78,08 %, следвани от разходите за персонал 18,19 %, разходи за амортизация 3,55 %, както и други разходи. Дружеството има дългосрочно задължение с финансово предприятие по предоставен двукомпонентен кредит, в размер на 3800 хил. лв. по инициативата „Джесика“, съгласно решение на Общински съвет- Бургас за закупуването на последно поколение автоматизирана терапевтична система за брахитерапия и система за нуклеарна медицинска диагностика. Кредитът се обслужва редовно, като годишната вноска по него за 2025 г. в размер на 525 689,19 лв. е заплатена със средства от преотстъпения дивидент за 2024г. За утвърждаване качеството и обхвата на предоставените услуги с останалата част от дивидента "Комплексен онкологичен център - Бургас" ЕООД - придоби медицинска апаратура като частично закупи Допълнителен ринг за ПЕТ/КТ - в размер на 317 956,67 лв. доплащането беше извършено със собствени средства. Общата стойност на извършените инвестиции със собствени средства за ДМА за основната дейност са в размер 1 592 801,51 лв. 
Към 31.12.2025 г. дружеството отчита финансова стабилност, всички задължения са текущи и се обслужват редовно, което е показател за устойчивост
        

„МЕДИЦИНСКИ ЦЕНТЪР ВЯРА И НАДЕЖДА - БУРГАС“ ЕООД
	Показатели (хил. лв.)
	2023г.
	2024г.
	2025г.

	Общо приходи 
	181
	291
	368

	Общо разходи 
	160
	248
	319

	Финансов резултат
	21
	43
	49

	Собствен капитал
	26
	69
	118 


                                                                                         
      Лечебното заведение e 100 % собственост на „Комплексен Онкологичен Център-Бургас“ ЕООД. Дружеството приключва 2025 г. с положителен финансов резултат от 49 хил. лв., вследствие на увеличените приходи от  лечебна дейност, които са нараснали от 291 хил. лв. през 2024 г. до 368 хил. лв. през 2025 г.
     Общите разходи за оперативна дейност също са увеличени от 242 хил. лв. за 2024г. на 311 хил. лв. през 2025 г., което е в резултат от увеличението на Разходите за персонал. 
Към 31.12.2025 г. дружеството отчита финансова стабилност като няма неразплатени и просрочени задължения към доставчици. Всички задължения на дружеството са текущи и се обслужват редовно.
 
„МЕДИЦИНСКИ ЦЕНТЪР I- БУРГАС“ ЕООД
	Показатели (хил. лв.)
	2023г.
	2024г.
	2025г.

	Общо приходи 
	899
	1 101
	1 209

	Общо разходи 
	882
	1 063
	1 180

	Финансов резултат
	       17
	      38
	29      

	Собствен капитал
	942     
	    979
	     1 008

	Дълготрайни активи
	797
	765
	740



Финансовият резултат за 2025 г. на дружеството е печалба в размер на 29 хил. лв. след данъчно облагане. От медицински услуги дружеството е реализирало приходи в размер на 1 158 хил. лв., които са увеличени със 112 хил. лв. спрямо 2024 година. Увеличението се дължи на повишените цени на прегледи и изследвания, както по договор с РЗОК, така и на профилактични прегледи и платени услуги. Приходите от наеми в дружеството са 43 хил. лв. Приходите от финансиране са 8 хил. лв. и представляват размера на амортизациите на дълготрайни активи закупени със средства на Община Бургас. 
	През 2025 г. са увеличени разходите за работна заплата и осигуровки, които са 86 % от общите разходи на дружеството и са в пряка зависимост от реализираните приходи, съгласно вътрешните правила за работна заплата в дружеството. Останалите разходи нямат съществени изменения спрямо предходната година.  
За утвърждаване качеството и обхвата на предоставените услуги "Медицински център 1- Бургас" ЕООД, през 2025г. вложи сума в размер на 19 198,54 лв., съответстваща на 50 на сто от печалбата за 2024 год., в апарат DEEP OSCILLATION Personal Basic за нуждите на Физиологично отделение; АвтоклавYS -22 L Basic Клас В и закупи 5 бр. инверторни климатици. Наред с придобиването на ДМА, Дружеството извърши ремонтни дейности в основната сграда и изработи нова интернет страница. Общата стойност на инвестициите със собствени средства за капиталови ремонти и ДМА за основната дейност са в размер 35 721,54 лв. 
Към 31.12.2025 г. дружеството отчита финансова стабилност, всички задължения са текущи и се обслужват редовно, което е показател за устойчивост.

„МЕДИЦИНСКИ ЦЕНТЪР II - БУРГАС“ ЕООД  

	Показатели (хил. лв.)
	2023 г.
	 2024 г.
	  2025 г.

	Общо приходи 
	989
	988
	1 256  

	Общо разходи 
	922  
	965
	1 216         

	Финансов резултат
	67      
	23
	40      

	Собствен капитал
	234         
	225
	253         

	Дълготрайни активи
	225    
	227
	204         



Финансовият резултат за 2025 г. на дружеството е печалба в размер на 40 хил. лв., отчетено е увеличение спрямо предходната година. През 2025 г. нетните приходи от продажби на „МЕДИЦИНСКИ ЦЕНТЪР ІІ – БУРГАС” ЕООД са в размер на 1 219 хил. лв., което е увеличение с 261 хил. лв. на реализираната печалба през 2024 г. ( 958 хил. лв.). Основен дял в нетните приходи от продажби заемат медицинските услуги заплащани от Районната здравно-осигурителна каса. - 68 % за 2025 г., следвани от приходите от платените медицински услуги - 22 %, приходи от наеми и други приходи - 7 % и приходи от  финансирания е 3 %. 
Общите разходи са нараснали от 965 хил. лв. за 2024 г. на 1 216 хил. лв. за 2025 г. увеличението е с 251 хил. лв. или 26 %. В структурата на разходите най-голям е делът на разходите за персонал – 85 %, следвани от разходите за материали и външни услуги – 10 %, разходи за амортизации - 3 % и други разходи- 2 %. През 2025 г. всички разходи по елементи са запазили процентното си съотношение спрямо общите разходите за дейността на 2024г.
За утвърждаване качеството и обхвата на предоставените услуги с преотстъпената от община Бургас сума в размер на 11 264,18 лв., равняваща се на 50 на сто от печалбата за финансовата 2024 г., дружеството през 2025 г. е придобило Ехограф Sono Scape EIE xp за нуждите на лечебното заведение, като доплащането е извършено със собствени средства. Общата стойност на извършените от дружеството инвестиции за придобиване на ДМА свързани с основната дейност е в размер на 15 800,00 лв. с ДДС.       
Към 31.12.2025 г. дружеството отчита финансова стабилност като няма неразплатени дългосрочни задължения към доставчици и несъбираеми дългосрочни вземания, а задълженията към персонала са краткосрочни. Всички задължения на дружеството са текущи и се обслужват редовно.

„МНОГОПРОФИЛНА  БОЛНИЦА ЗА АКТИВНО ЛЕЧЕНИЕ НА ДЕТСКИ БОЛЕСТИ „СВЕТА АНАСТАСИЯ““ ЕООД

	Показатели (хил. лв.)
	2023 г.
	2024 г.
	2025 г.

	Общо приходи 
	10
	101
	242

	Общо разходи 
	56
	121
	345

	Финансов резултат
	    (46)
	    (20)
	    (103)

	Собствен капитал
	2  
	(18)  
	(121)    

	Дълготрайни активи
	       0
	       0
	       0



Търговско дружество „Многопрофилна болница за активно лечение на детски болести „Света Анастасия” ЕООД е учредено с Решение на Общински съвет – Бургас от 28.06.2022 г., като дружество с ограничена отговорност с едноличен собственик Община Бургас. Основният капитал на дружеството към 31.12.2025 г. е в размер на 60 000 лв., а финансовият резултат за отчетната година е загуба в размер на 103 хил. лева, тъй като през 2025 г. проектът все още е в процес на изпълнение, дружеството е в процес на създаване на организация за работа, но все още не развива лечебна дейност.

 Общите разходи за дейността са в размер на 345 хил. лв. и представляват основно разходи за възнаграждения и осигуровки на наетия персонал. В раздел Приходи от финансирания в размер на 242 хил. лв. са отчетени отпуснати целеви средства за трудови възнаграждения от Община Бургас. 

 „СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ПФЗ-БУРГАС“ ЕООД

	Показатели (хил. лв.)
	2023 г.
	2024 г.
	2025 г.

	Общо приходи 
	3 020
	3588
	3601

	Общо разходи 
	2902    
	3531
	3532      

	Финансов резултат
	118     
	     57
	69      

	Собствен капитал
	456      
	454
	494  

	Дълготрайни активи
	313  
	    261
	243   



        Финансовият резултат на „СБАЛПФЗ-БУРГАС“ ЕООД за 2025 г. е печалба в размер на 69 хил. лв. Общите приходи запазват равнището спрямо предходната година вследствие на други приходи, където са включени приходите от финансирания от Министерство на здравеопазването – за медикаменти по Наредба 34 за борба с туберкулозата от 444 070 лв. за 2024 год. на 474 568 лв. за 2025 г., и признатите до размера на начислените амортизации и дарения от физически и юридически лица. През отчетния период се наблюдава намаление на приходите от РЗОК, спрямо 2024 г., като основна причина е намаления брой на преминалите пациенти по клинични пътеки през лечебното заведение. Отчетено е и намаление при собствените приходи, в резултат от намален размер на потребителската такса за ден престой от 5.80 лв./ден на 1.00 лв./ден. 
 Общите разходи също запазват равнището си, спрямо предходната година. С най-голям дял - 72,46 % в структурата на общите разходи са разходите за персонал, при които е отчетено незначително намаление въпреки, че през отчетната година са изплатени 5 обезщетения при пенсиониране. Отчетено е и намаление на разходите за суровини и материали, в размер на 34 290.00 лв., което е в резултат на намаления пациентопоток, което респективно води до намаление на разходите за медикаменти и консумативи.
Увеличението в разходната част е свързано със събаряне на старите сгради, във връзка с освобождаване на пространство за строежа на новия корпус - разходите за външни услуги са увеличени с 51 791 лв.(13,79 % ) , други разходи са увеличени със сумата от 14 906 лв. представлява остатъчната балансова стойност на съборените сгради. 
Към 31.12.2025 г. дружеството отчита финансова стабилност, всички задължения са текущи и се обслужват редовно, което е показател за устойчивост.

„ЦЕНТЪР ЗА ПСИХИЧНО ЗДРАВЕ-БУРГАС“ ЕООД
	Показатели (хил. лв.)
	2023 г.
	2024 г.
	2025 г.

	Общо приходи 
	4 398 
	4 410
	5 417

	Общо разходи 
	4 394 
	4 409
	5 410

	Финансов резултат
	4     
	1
	7        

	Собствен капитал
	420   
	421
	   428

	Дълготрайни активи
	223     
	201
	476    



Дружеството приключва финансовата 2025 г. с печалба от 7 хил. лв. Общите приходи на дружеството са увеличени с 22,83 % спрямо предходната година. Това се дължи основно на сключения договор на „ЦПЗ проф. Иван Темков-Бургас” ЕООД през 2025 г. с Министерство на здравеопазването за извършване на дейности по НАРЕДБА № 3 от 5 април 2019 г. за медицинските дейности извън обхвата на задължителното здравно осигуряване, за които Министерството на здравеопазването субсидира лечебни заведения, по критериите и реда за субсидиране на лечебни заведения. Приходите от този договор са отразени като приходи от финансирания и за 2025г. са увеличени с 25,71 % - от 3 617 хил. лв. през 2024 г. на 4 547 хил. лева за 2025 г. 
Общо разходите за обичайната дейност са увеличени с 23 % спрямо 2024 г. От тях най- голям дял заемат разходите за персонал 83 %, за които е отчетено увеличение от 29 %, спрямо предходния отчетен период. За останалите видове разходи е отчетено намаление. Задълженията на дружеството са с текущ характер и се обслужват редовно.
      С преотстъпените средства в размер на 319,59 лв. от Община Бургас, съответстващи на размера на 50 на сто от печалбата за 2024 г. „Център за психично здраве проф. д-р Иван Темков - Бургас" ЕООД през 2025 г. частично заплати за закупуване на Мултимедиен проектор AOPEN QF12 с екран ACER 87, необходим за лечебното заведение. Извършените инвестиции със собствени средства за капиталови ремонти през 2025 г. от „Център за психично здраве проф. д-р Иван Темков– Бургас” ЕООД са в размер на 69 511 лв.        
Към 31.12.2025 г. дружеството отчита финансова стабилност, всички задължения са текущи и се обслужват редовно, което е показател за устойчивост.

Към настоящата докладна записка са приложени всички годишни финансови отчети на общинските еднолични търговски дружества и консолидиран годишен финансов отчет, изготвени на принципа за действащо предприятие, заедно с годишните доклади за дейността на управителите, а за дружествата, които подлежат на независим финансов одит и докладите на независими одитори, в съответствие с изискванията на Закона за счетоводството, Годишен обобщен доклад за резултатите от дейността  на общинските публични предприятия за 2025 година, Отчети за изпълнението на бизнес програмите за 2025 г. 

Съгласно Раздел IV от приетата от Общински съвет – Бургас политика за участието на Община Бургас в публичните предприятия, в компетенциите на Общински съвет е приемане на отчетите за изпълнението на бизнес програмите за 2025 г.
Съгласно чл. 137, ал.1, т.3 от Търговския закон, чл. 29 ал.1 и ал.3 на Закона за публичните предприятия и чл.12, т.17 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, приемането на годишните финансови отчети на едноличните търговски дружества, също е от компетенциите на Общински съвет - гр. Бургас, в качеството му на упражняващ правата на едноличния собственик на капитала.
Предвид изложеното и на основание чл.21, ал.1, т.8 от Закона за местното самоуправление и местната администрация чл.137, ал.1, т.3 във вр. с чл.147, ал.2 от Търговски закон, чл.3 във вр. с чл. 29 ал.1 и ал.3 на Закона за публичните предприятия, чл. 66, ал.2 на Правилника за прилагане на Закона за публичните предприятия и §11 от Преходните и заключителни разпоредби на ППЗПП и чл.12, т.17 от Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет - Бургас, да вземе следните
                                                          
Р Е Ш Е Н И Я:
І. Приема годишните финансови отчети за 2025 г. на търговските дружества със сто процента участие на Община Бургас в капитала, както следва:
1. „Благоустройствени строежи” ЕООД; 
2. „Бургасбус” ЕООД;
3. „Бургаски пазари” ЕООД;
4. „Дезинфекционна станция - Бургас” ЕООД;
5. „Иновационни системи - Бургас“ ЕООД;
6. „Чистота” ЕООД;
7. „Дентален център -1 Бургас” ЕООД;
8. „Диагностично-консултативен център Едно - Бургас” ЕООД;
9. „Диагностично-консултативен център ІІ - Бургас” ЕООД;
10.  „Комплексен онкологичен център - Бургас” ЕООД; 
11.  „Медицински център І - Бургас” ЕООД;
12.  „Медицински център ІІ - Бургас” ЕООД;
13.„Специализирана болница за активно лечение на пневмо-фтизиатрични заболявания – Бургас“ ЕООД;
        14. „Многопрофилна болница за активно лечение на детски болести „Света Анастасия““ ЕООД;
      15. „Център за психично здраве проф. д-р Иван Темков - Бургас” ЕООД.

ІІ. Приема Консолидиран годишен финансов отчет за 2025 г. на „Комплексен онкологичен център - Бургас” ЕООД с дъщерно дружество „Медицински център Вяра и Надежда - Бургас“ ЕООД

ІІІ. В изпълнение на чл.38, ал.1, т.1 от Закона за счетоводството, задължава управителите на общинските еднолични търговски дружества да публикуват в Търговския регистър приетите годишни финансови отчети за 2025г.

IV. Приема Годишен обобщен доклад за резултатите от дейността на общинските публични предприятия за 2025 година, съгласно приложения към настоящата докладна записка проект.

V. Приема Отчет за изпълнението на бизнес програмите за 2025 г. на общинските публични предприятия, както следва:
1.	„Благоустройствени строежи” ЕООД; 
2.	„Бургасбус” ЕООД;
3.	„Бургаски пазари” ЕООД;
4.	„Дезинфекционна станция - Бургас” ЕООД;
5.	„Иновационни системи - Бургас“ ЕООД;
6.	„Чистота” ЕООД;
7.	 „Дентален център -1 Бургас” ЕООД;
8.	 „Диагностично-консултативен център Едно - Бургас” ЕООД;
9.	 „Диагностично-консултативен център ІІ - Бургас” ЕООД;
     10. „Комплексен онкологичен център - Бургас” ЕООД; 
     11. „МЦ Вяра и Надежда - Бургас” ЕООД; 
     12.  „Медицински център І - Бургас” ЕООД;
     13. „Медицински център ІІ - Бургас” ЕООД;
     14. „Многопрофилна болница за активно лечение на детски болести „Света Анастасия““ ЕООД; 
     15. „Специализирана болница за активно лечение на пневмо-фтизиатрични заболявания – Бургас“ ЕООД;
     16. „Център за психично здраве проф. д-р Иван Темков - Бургас” ЕООД.
     17. „Бургасинвест“ ООД.

Приложения: 
1. Годишни финансови отчети за 2025 г. на 15 еднолични общински търговски дружества и консолидиран годишен финансов отчет на „Комплексен онкологичен център - Бургас” ЕООД 
2. Сравнителни таблици с финансови показатели на общинските еднолични търговски дружества за отчетната 2025 г. и предходната 2024 г. – 3 бр.
3. Отчет за изпълнение на бизнес програмите 2025 г. на общинските публични търговски дружества.  
4. Проект на Годишен обобщен доклад за резултатите от дейността  на общинските публични търговски дружества за 2025 година.

С уважение,
СТАНИМИР АПОСТОЛОВ 
Зам.-кмет „Финанси, бюджет, икономика и морско дело“

